《满江红 语溪道中》
清代·黄燮清

小别杭州，烟树外、乱山眉蹙。怕回首，酒香灯灺，粉红鬟绿。

斜月半篷诗境冷，西风两岸秋声足。剩前宵、残梦不曾完，今宵续。

弦旧谱，囊中玉。飘瘦影，窗中烛。望吾庐何处，碧云修竹。

越水莼鲈归计得，吴娃丝管乡音熟。唱南朝，三十六鸳鸯，相思曲。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。